text: Els alumnes de primer cicle de l'Escola Andorrana de Sant Julià visiten Càritas Parroquial - Altaveu el diari digital d'Andorra
  Els infants d'entre sis i vuit anys han fet una aportació d'aliments al rebost solidari de l'entitat
  09/02/2021 (16:44 CET)
  Un moment de la visita dels alumnes. Càritas Parroquial
  Càritas Parroquial ha rebut la visita de la classe dels Mussols, alumnes de primer cicle de l'Escola Andorrana de Sant Julià de Lòria, acompanyats de les seves tutores i de la mestra de religió. Mossèn Pepe Chisvert, rector de la Parròquia i consiliari de Càritas Sant Julià, i els voluntaris Anna Villas i Eduard Kirchner, els han rebut i explicat què és Càritas, el significat dels quatre cors que formen la imatge corporativa, els espais de l'entitat i la seva utilitat: despatx d'acollida, rebost solidari i contenidors per a la recollida de roba.
  Els infants, de entre sis i vuit anys, han preguntat, s'han interessat per la labor que es realitza i han escoltat atentament l'explicació sobre els diversos serveis oferts a les famílies de la Parròquia que els necessiten.
  Els Mussols han fet una aportació d'aliments al rebost solidari. Els representants de Càritas els ho han agraït. Ha estat una experiència que podran compartir i treballar amb les seves educadores a l'escola.